CELEX: 62022TN0246
Language: et
Date: 2022-06-20 00:00:00
Title: Kohtuasi T-246/22: 4. mail 2022 esitatud hagi – PGTEX Morocco versus komisjon

20.6.2022   
            
            
               ET
            
            
               Euroopa Liidu Teataja
            
            
               C 237/77
            
         
      4. mail 2022 esitatud hagi – PGTEX Morocco versus komisjon
      (Kohtuasi T-246/22)
      (2022/C 237/98)
      Kohtumenetluse keel: inglise
      
         Pooled
      
      
         Hageja: PGTEX Morocco (Tanger, Maroko) (esindajad: advokaadid P. Vander Schueren ja T. Martin-Brieu)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks;
               
            
                  —
               
               
                  tühistada hagejat puudutavas osas komisjoni 24. veebruari 2022. aasta rakendusmäärus (EL) 2022/301, millega laiendatakse teatavate Hiina Rahvavabariigist pärit kootud ja/või nõeltöödeldud klaaskiust kangaste impordi suhtes rakendusmäärusega (EL) 2020/776 kehtestatud lõplikku tasakaalustavat tollimaksu Marokost lähetatud klaaskiust kanga impordile, olenemata sellest, kas kõnealused tooted on deklareeritud Marokost pärinevana või mitte, ja lõpetatakse uurimine, milles käsitletakse võimalikku kõrvalehoidmist Egiptusest pärit teatavate kootud ja/või nõeltöödeldud klaaskiust kangaste impordi suhtes rakendusmäärusega (EL) 2020/776 kehtestatud tasakaalustusmeetmetest Marokost lähetatud impordi vahendusel, olenemata sellest, kas kõnealused tooted on deklareeritud Marokost pärinevana või mitte (1) (edaspidi „vaidlustatud määrus“);
               
            
                  —
               
               
                  mõista hageja kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et kostja rikkus Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (edaspidi „assotsiatsioonileping“) ja määruse (EL) 2016/1037 (edaspidi „alusmäärus“) artiklit 33 ning kuritarvitas võimu, kui ta kehtestas tasakaalustava tollimaksu, võtmata arvesse, et hageja eksporditud klaaskiust kangas oli Maroko sooduspäritolu.
               
            
                  2.
               
               
                  Teine väide, et kostja ei esitanud põhjendusi, rikkus hageja kaitseõigusi ja õigust heale haldusele, tegi ilmseid hindamisvigu ning toimis alusmääruse artikli 28 lõikeid 1 ja 3 rikkudes, kui ta kohaldas fakte hageja vastu.
               
            
                  3.
               
               
                  Kolmas väide, et kostja tegi ilmseid hindamisvigu, rikkus õigust heale haldusele ja rikkus alusmääruse artikli 23 lõiget 3, kui ta leidis, et hageja asutamiseks ei olnud piisavat alust ega majanduslikku põhjendust.
               
            
                  4.
               
               
                  Neljas väide, et kostja tegi ilmseid hindamisvigu ning toimis rikkudes õigust heale haldusele, diskrimineerimiskeelu põhimõtet, võrdse kohtlemise põhimõtet ning alusmääruse artikli 23 lõiget 3, kui ta tugines tuvastusele, et Marokos toimunud tootmisprotsess kujutas endast „kokkupanemist“; ning
               
            
                  5.
               
               
                  Viies väide, et kostja tegi ilmseid hindamisvigu ning toimis rikkudes subsiidiumivastase alusmääruse artikli 23 lõiget 3, kui ta leidis, et hageja klaaskiust kangaga seoses saadakse endiselt kasu subsiidiumist, mida antakse Hiina klaaskiust kanga tootjatele.
               
            
         (1)  ELT 2022, L 46, lk 31.